የአሰልጣኞች አስተያየት | ባህር ዳር ከተማ 1-1 መከላከያ
” በሙሉ 90 ደቂቃው ብልጫ ነበረን። ብዙ የግብ ማግባት አጋጣሚዎችንም አግኝተን አልተጠቀምንም። ከሌላ ጊዜው በተለየ ብዙ አጋጣሚዎችን በተለያዩ ተጨዋቾች ብናገኝም ነገር ግን አጋጣሚዎቹን ወደ ግብ መቀየር አልቻልንም። በአጠቃላይ ጨዋታውን አሸንፈን መውጣት ነበረብን፤ ነገር ግን አልሆነም። ቢሆንም ግን በዛሬው ጨዋታ ደስ ያለኝ ነገር በቡድኔ ውስጥ ያሉት ሁሉም ተጨዋቾች ገብተው መጫወት እንደሚችሉ ያየሁበት ነው፤ እና በዚህ ደስተኛ ነኝ። ከምንም በላይ ግን ተጋጣሚዎች ወደ ባህር ዳር ሲመጡ አቻ መውጣትን እንደ እቅድ እየያዙ መምጣታቸው እና መፈራታችን ለኔ ትልቅ ስሜት ይሰጠኛል።”” ከውጤቱ በላይ ዛሬ ደስተኛ የሆንኩት በስብስቤ ውስጥ ያሉትን ተጨዋቾች አፈራርቄ በማጫወቴ እና ዛሬ ያስገባዋቸው አዳዲስ ተጨዋቾች ያሳዩት ብቃት ነው። ባለፈው ሳምንት ወደ ሃዋሳ ተጉዘን አርቴፊሻል ሜዳ ላይ ነው የተጫወትነው። በዛ ሜዳ ላይ ደግሞ ሁለት ወሳኝ ተጨዋቾችን አጥተን በሌሎች ተክተን ገብተናል። ከኋላም በነበረው ነገር (የተከላካይ ስፍራ) ደስተኛ ነኝ። ስለዚህ ስብስባችን ጥሩ ስለሆነ እያፈራረቅን እንጫወታለን፤ ጉዳቶችን እና ጫናዎችን ለመቀነስ።”” እንዳልኩት በጨዋታው ብልጫ ወስደን ተንቀሳቅሰናል። ብዙ ጎሎችን ማስቆጠር እንችል ነበር፤ ነገር ግን አቻ ወጥተናል። ስለዚህ የመጣውን ውጤት በፀጋ ተቀብያለው።”” ” ጨዋታው በጣም ጥሩ ነበር። በተለይ የህዝቡ ድጋፍ እና ያለው ከባቢ በጣም ያነሳሳል። በሜዳ ላይ በነበረው እንቅስቃሴ በተለይ በመጀመሪያው አጋማሽ ጥሩ ተንቀሳቅሰናል። ጥሩ በሆንበት ሰዓት ጎል ማስተናገዳችን የራሳችን ድክመት ቢሆንም በተሻለን አቅም ጥሩ ጥሩ አጋጣሚዎችን ፈጥረን ነበር።”“በቡድናችን ውስጥ ያየነው ለውጥ እየተመራን የምናሸንፍበት እና ወደ ጨዋታ የምንመለስበት ነገር ነው። ባለፈው ሳምንትም ወላይታ ድቻን ስናሸንፍ እየተመራን ነው ወደ ጨዋታው የተመለስነው። መመራታችን ድክመት ቢሆንም ወደ ጨዋታ የምንመለሰው ነገር መልካም ነገር ነው።”” ባህር ዳሮች ጥሩ ነበሩ። ነገር ግን የወጥነት ችግር ይታይባቸዋል። በመጀመሪያው አጋማሽ ብዙም የጎሉ አልነበሩም። በሁለተኛው አጋማሽ ግን ተሽለው ታይተዋል። ሚዛናዊ የመሆኑ ጉዳይ ግን የሚሻሻል ነገር ነው ብዬ ስለማስብ ጥሩ ነገር አይቼባቸዋለው።”” መጀመሪያ አስበን የነበረው ተመስገን ወደ መሃል እየመጣ ነገር ግን እንደ ተደራቢ አጥቂነት እንዲጫወት ነበር። በኋላ ግን ቅያሪዎች አድርገን ወደ ትክክለኛው ቦታ መልሰነው ለመጫመት ሞክረናል።”” በጨዋታው ቀድመን ጎል አስቆጥረን ቢሆን ኖሮ ከዚህም በላይ የተሻለ ውጤት ሊያጋጥመን ይችል ነበር። ነገር ግን ከሜዳችን ውጪ እንደመጫወታችን ውጤቱ የሚያስከፋን አይደለም።”